REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/95-16

26. februar 2016. godine

B e o g r a d

Z A P I S N I K

184. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 26. FEBRUARA 2016. GODINE

Sednica je počela u 15,34 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Dragan Nikolić, Jasmina Obradović, zamenik člana Biljane Pantić Pilje, Svetislav Vukmirica, Dragan Polovina, Tanja Tomašević Damnjanović, Žarko Mićin, Biljana Hasanović Korać, Žarko Obradović, Neđo Jovanović, Petar Petrović i Balint Pastor.

Sednici nisu prisustvovali članovi Odbora: Veroljub Arsić, Branka Janković, Mirko Čikiriz, Vesana Besarović i Gordana Čomić, kao ni njihovi zamenici.

Sednici su prisustvovali: Kori Udvički, potprdsednik Vlade i ministar, Natalija Pavlović Šiniković, pomoćnik ministra, Miloš Popović, šef kabineta, Dražen Maravić, državni sekretar, Jelena Parezanović i Marija Lukić, savetnici u Ministarstvu državne uprave i lokane samouprave; dr Branislav Blažić, narodni poslanik.

Na predlog predsednika Odbora, većinom glasova (sa 9 glasova za, jedan nije glasao) je usvojen sledeći

D n e v n i r e d:

Usvajanje zapisnika sa 179, 180, 181, 182. i 183. sednice Odbora;

1. Razmatranje Predloga zakona o sistemu plata zaposlenih u javnom sektoru, koji je podnela Vlada;

2. Razmatranje Predloga zakona o opštem upravnom postupku, koji je podnela Vlada;

3. Razmatranje Predloga zakona o izmenama i dopunama Zakona o teritorijalnoj organizaciji Republike Srbije, koji je podneo narodni poslanik dr Branislav Blažić.

Pre prelaska na odlučivanje o tačkama dnevnog reda, Odbor je jednoglasno usvojio zapisnike sa 179, 180, 181, 182.i 183.sednice Odbora (sa 12 glasova za).

Prva tačka dnevnog reda. Razmatranje Predloga zakona o sistemu plata zaposlenih u javnom sektoru, koji je podnela Vlada.

Za reč se javila Kori Udovički, potpredsednik Vlade i ministar državne uprave i lokalne samouprave koja je obrazložila Predlog zakona.

Odbor je razmotrio Razmatranje Predloga zakona o sistemu plata zaposlenih u javnom sektoru, koji je podnela Vlada, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa 10 glasova za, dvoje nije glasalo).

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga zakona o opštem upravnom postupku, koji je podnela Vlada.

Za reč se javila Kori Udovički, potpredsednik Vlade i ministar državne uprave i lokalne samouprave, koja je obrazložila Predlog zakona a nakon toga u diskusiji su učestvovali Neđo Jovanović, član Odbora i Marija Lukić, savetnik u Ministarstvu državne uprave i lokalne samouprave.

Odbor je razmotrio Predlog zakona o opštem upravnom postupku, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većnom glasova (sa 10 glasova za, dvoje nije glasao).

Za izvestioca Odbora na sednici Narodne skupštine određen je predsednik Odbora.

Treća tačka dnevnog reda. Razmatranje Predloga zakona o izmenama i dopunama Zakona o teritorijalnoj organizaciji Republike Srbije, koji je podneo narodni poslanik dr Branislav Blažić.

Odbor je razmotrio Predlog zakona o izmenama i dopunama Zakona o teritorijalnoj organizaciji Republike Srbije, koji je podneo narodni poslanik dr Branislav Blažić, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa 11 glasova za, jedan nije glasao).

Za izvestioca Odbora na sednici Narodne skupštine određen je predsednik Odbora.

Sednica je završena u 16,03 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović